**Kolviður  
Fundargerð 3. stjórnarfundar 2014  
Þriðjudagur 23. september 2014   
Þórunnartúni 6, Reykjavík**

**Mætt:** Reynir Kristinsson (formaður), Anna G. Sverrisdóttir (frá Landvernd), Einar Gunnarsson (frá Skógræktarfélagi Íslands), og Guðmundur Ingi Guðbrandsson (frá Landvernd). Magnús Gunnarsson (frá Skógræktarfélagi Íslands) boðaði forföll.

1. **Fundargerð síðasta fundar**

Fundargerðir tveggja síðustu funda samþykktar og undirritaðar.

1. **Ársreikningur félagsins 2013**

Ársreikningur félagsins var lagður fram til samþykktar í stjórn. Rekstrartekjur námu um 4,3 milljónum og rekstrargjöld um 4,4 milljónum. Að teknu tilliti til fjármunatekna nam hagnaður ársins tæpum tvöhundruð þúsundum króna. Ársreikningurinn var undirraður af stjórnarmönnum.

Einar upplýsti að áföll urðu í gróðursetningu 2013 og stefnt er að því að lagfæra það með endurgróðursetningu haustið 2014. Verktakinn mun væntanlega greiða kostnað við plöntun en Kolviður leggur fram plönturnar.

1. **Framkvæmdir sumarsins og áform næsta árs**

Einar lagði fram tilboð um framkvæmdir við lagfæringu á vegi, gerð bílastæðis og uppsetning skilta og fánastanga. Tilboðið hljóðar upp á 672.680,- krónur. Stjórn samþykkti tilboðið. Að auki þarf að útbúa fána og skilti. Gert er ráð fyrir kostnaði upp á eina milljón króna í heildina.

1. **Samningur við Skógræktarfélag Íslands varðandi Úlfljótsvatn**

Reynir kynnti drög að samningi við Skógræktarfélag Íslands varðandi plöntun Kolviðarskóga á Úlfljótsvatni. Rætt var um að greina þyrfti á milli þjónustu SÍ við plöntun og umsjón annarsvegar og hinsvegar ráðstöfunar lands sem undir skógana fer. Þjónustuhluta samningsins verði hægt að segja upp með 6 mánaða fyrirvara, en landleigan verði bundin til 90 ára vegna kolefnisbindingar. Unnið verður með athugasemdir stjórnarmanna og samningurinn þróaður áfram.

1. **Markaðsstaða**

Nokkur fjöldi fyrirtækja er með samning við Kolvið, en lítil hreyfing hefur verið að undanförnu.

1. **Tengsl við opinbera aðila**

Lítil tengsl eru við opinbera aðila og lítil hreyfing á þeim málum.

1. **Ársfundur í október**

Ársfundur Kolviðar verði haldinn fimmtudaginn 16. október kl. 12-14. Stefnt að því að bjóða þeim fyrirtækjum sem kolefnisjafna á fundinn.

1. **Heimasíðan**

Stjórnarmenn beðnir um að senda athugasemdir sem þeir hafa við heimasíðuna á formann stjórnar.

1. **Önnur mál**

Fleira var ekki tekið til umræðu.

Fundi var slitið kl. 13:40.

Fundargerð ritaði Guðmundur Ingi Guðbrandsson.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anna G. Sverrisdóttir Einar Gunnarsson

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Guðmundur Ingi Guðbrandsson Reynir Kristinsson